stanford-oval/wikipedia huggingface dataset:
נתניאל פארקר
הערות שוליים

↑  Nathaniel Parker Biography (1962–)
↑  Jules Verne - Journey to the Centre of the Earth
↑  '"`UNIQ--templatestyles-00000002-QINU`"'"Nathaniel Parker joins Merlin". Sci-Fi Bulletin. נבדק ב-15 בינואר 2013. {{cite web}}:  (עזרה)
↑  '"`UNIQ--templatestyles-00000004-QINU`"'Kelly, Brendan (2 בנובמבר 2012). "Louise Penny's detective novels get small-screen treatment from CBC-TV". Montreal Gazette. Montreal. אורכב מ-המקור ב-2015-09-04. נבדק ב-19 בנובמבר 2014. {{cite news}}:  (עזרה)
↑  '"`UNIQ--templatestyles-00000006-QINU`"'"Olivier awards 2015 – full list of winners". The Guardian. 12 באפריל 2015. נבדק ב-13 באפריל 2015. {{cite news}}:  (עזרה)
↑  NOMINATION THIS YEAR - NATHANIEL PARKER
| --- | --- |
בקרת זהויות :  NLI: 987007328476805171  PLWABN: 9810644167505606  BNE: XX1266143  BnF: cb14023489j (data)  GND: 131348108  ISNI: 0000 0003 6892 4894  LCCN: no98029035  MusicBrainz: c2531726-7f5b-4d9f-bec7-60955c505e04  NKC: pna2008456684  NTA: 149533454  SNAC: w6gf2w4z  SUDOC: 12080574X  VIAF: 242438714   WorldCat (עם VIAF): 242438714
שנות ה-80 (סדרת טלוויזיה)

| --- | --- |

סמליל התוכנית
 סוגה:  קומדיה, סדרת טלוויזיה קומית 
 יוצרים:  שלום ומני אסייג
 כותבים:  מני אסייג (ראשי) שלום אסייג  ליאור פריד
 בימוי:  קובי חביה
 שחקנים:  שלום אסייג דניאל אסייג אוולין הגואל עדי אלון שרלין חזיזה עפר שכטר  יגאל עדיקא  יפה לוי רמי קאשי יעקב כהן (עונה 1) פלורה סעדה (עונה 1) שלומי קוריאט  אריק משעלי הרצל טובי גרא סנדלר חי דוידוב יוסי וידר (עונות 4–5) סיוון אטנר נטלי אליעזרוב מוטי בן ישי (עונות 2-5) אירית דקל (עונה 2) שיפי אלוני (עונות 3–5) אדמונד גיגי צחי לב (עונות 2-5) רומן שמחייב (עונות 1–2) פולי סלונים גיא נטף קובי וקנין צחי חזן ירון לוי סבג ענבל גלאם (עונות 2-5) מוריס כהן רונן גרמה חן מזרחי (עונות 2-5) כרמל ג'יבלי (עונות 2–3) יהודה בן יהודה (עונות 2-5) יאיר פורטל (עונות 3–5) אבי טולדנו (עונות 3–5) לינור אברג'יל (עונות 4–5) ריף נאמן (עונות 4–5) אלכסנדר סנדרוביץ' (עונה 4) אנג'לה שטיינגרט (עונה 4) דוד קיגלר (עונות 4–5) דניאל סוויסה (עונות 4–5) מירי בוהדנה (עונות 4–5)
 ארץ מקור:  ישראל ישראל
 שפות:  עברית 
 מספר עונות:  5
 מספר פרקים:  81
 תוכנית המשך:  שנות ה-90
 הפקה
 מפיק:  יואב גרוס
 חברת הפקה:  יואב גרוס הפקות
 עורכים:  יואב זומר ניר נחום עינת גלזר-זרחין שלום אסייג יצחק צחייק יואב גרוס
 מוזיקה:  עופר שריקי
 אורך פרק:  30 דק' 
 שידור
 רשת שידור:  ערוץ 2 (רשת) (עונות 1-3) רשת 13 (עונה 4–5)
 תקופת שידור מקורית:  10 באוקטובר 2013 – 20 באוגוסט 2020
 קישורים חיצוניים
 אתר רשמי
 דף התוכנית ב-IMDb
 
מימין לשמאל: גידי, ליאור, אילנה, ליליאן, מני, שלום ופרוספר
שנות ה-80 היא קומדיית מצבים טלוויזיונית סאטירית ישראלית, שיצרו האחים שלום אסייג ומני אסייג בשיתוף עם ליאור פריד. הסדרה שודרה לראשונה בזכיינית ערוץ 2 "רשת", ועם סגירתו של זה המשיכה הסדרה להיות משודרת ברשת 13 עד לסיומה ב-20 באוגוסט 2020, בו שודר הפרק האחרון של הסדרה.
הסדרה, שצילומיה התקיימו ברמלה, לוד, חיפה, נתניה, חולון, נצר סרני, גבעת ברנר ובמושב בניה, מתארת את תקופת נעוריו של שלום אסייג, ומציגה בצורה קומית את החברה שאפיינה את ישראל בשנות ה-80 של המאה ה-20. בין היתר היא עוסקת בתוצאותיה של מדיניות כור ההיתוך של מדינת ישראל בין העדות.
ביוני 2020 הוכרז רשמית כי הסדרה תגיע לסיומה עם עונתה החמישית, אחרי כשבע שנים. באוגוסט פרסם אסייג שתופק סדרת המשך: "שנות ה-90". זו עלתה ב-17 בפברואר 2022 וממשיכה את עלילות הדמויות בשנות ה-90. ב-5 באוקטובר 2020 נודע כי מני אסייג פרש מכתיבת המשך הסדרה ואת מקומו יתפוס אחיינו דניאל אסייג.
בספטמבר 2019 הוכרז כי סרט קולנוע רשמי המבוסס על הסדרה עתיד לצאת לאקרנים במהלך קיץ 2020. קיומו של הסרט נתלה בגיוס תקציב מקרב מעריצי הסדרה, לאור בחירת יוצריה שלא לפנות לקרנות הקולנוע בבקשת תמיכה. בסופו של דבר הסרט הופק על ידי קרנות קולנוע והיה מבוסס על סדרת ההמשך, כאשר הוא נקרא "ההילולה".
בסופו של דבר הסרט "ההילולה" יצא ביולי 2023 וזכה להצלחה רבה. צפוי לצאת לסרט המשכון בשם "ההילולה 2 - החתונה".
סקירת הסדרה

| עונה | עונה | פרקים | פרקים | שודרה לראשונה (ישראל)> הפרק הראשון | שודרה לראשונה (ישראל)> הפרק האחרון | מדרוג |
| --- | --- | --- | --- | --- | --- | --- |
|  | 1 | 13 | 13 | 10 באוקטובר 2013 | 19 בינואר 2014 | 22.0% |
|  | 2 | 13 | 13 | 23 באפריל 2015 | 23 ביולי 2015 | 23.5% |
|  | 3 | 13 | 13 | 25 במאי 2017 | 3 באוגוסט 2017 | 20.9% |
|  | 4 | 21 | 21 | 16 באוקטובר 2018 | 11 באפריל 2019 | 14.2% |
|  | 5 | 21 | 21 | 30 בנובמבר 2019 | 20 באוגוסט 2020 | 12.8% |
רקע

הסדרה עוסקת בצורה הומוריסטית בנעוריו של הקומיקאי שלום אסייג ומשפחתו, החיה בשנות ה-80 בטירת כרמל. העיר קולטת העלייה מנקזת לסיפור את בני העדות השונות, על כל הסטיגמות של העיר (כמו "עיר של ערסים"). הסדרה מתארת את נעוריו של אסייג, את משפחתו, שכניו וחבריו.
בסדרה מוצגות דמויות מעליות שונות. ההורים במשפחת אסייג, פרוספר וליליאן, עלו ממרוקו. שכניהם הם משפחת עולים מן הקווקז, ומנהל המתנ"ס המקומי ממוצא הודי. אחיו של פרוספר התגורר בצרפת ועלה לישראל עם אשתו ובתו. חלק מהדמויות מדברות במבטא האופייני למקום היוולדן. גידי בודנהיימר הצבר מהכרמל נישא לאילנה בת משפחת אסייג, ונאלץ להתגורר בעל כורחו בביתם. הוא זוכה לכינוי "פריזר", ופרוספר מזכיר תדירות את מוצאו האשכנזי.
בסדרה מוצגים פערים בין קבוצות שונות בחברה. כן מודגשים פערים חברתיים, בין היתר בין טירת כרמל כעיירת פיתוח חמה ומלוכדת, לקיבוץ הסמוך המייצג את בני האליטה האשכנזית, נצר לעליות שלפני קום המדינה. כן מודגשים יחסי מזרחים–אשכנזים ומסורת מול חילוניות.
דמויות > משפחת עובדיה ולייבוביץ'

יעקב "קוקו" עובדיה (יגאל עדיקא): בן 52 בתחילת הסדרה. השכן של ליליאן ופרוספר אסייג, נשוי לרשל ואביו של פרדי. מכונה "קוקו הדבע" בגלל היותו טיפש. מהעונה השלישית יושב עם פרוספר, מרסל ורבי מאיר לשחק קלפים תוך כדי ניהול שיחה. בעונה הראשונה בגלל ריב עם רשל, ניסה להתאבד. בעונה החמישית מתחיל לעבוד עם בנו פרדי באוטו זבל. בסוף הסדרה מקים מפעל גזוז ביתי.
רשל עובדיה (טוויטו) (יפה לוי): אשתו של קוקו, אמו של פרדי וחברה טובה של ליליאן. טיפשה כמו בעלה. מנצלת תמיד את ליליאן ולוקחת ממנה כל הזמן מוצרי מזון במקום לקנות בעצמה.
פרדי "פלאברה" עובדיה (רמי קאשי): בנם הטיפש של רשל וקוקו, וחבר של מני ושלום אסייג. התחיל בעונה השלישית לעבוד עם מורדי באוטו גלידה. ובעונה הרביעית עובד בקיוסק הנייד של מורדי ("ממלכת הסוכר של מורדי"). יצא עם מננה. יוצא עם אניטה ובסוף העונה הרביעית הוא מתחתן איתה. בעונה החמישית עובד בתור סבל בסופרמרקט המקומי, ובהמשך עם אביו קוקו באוטו זבל. בסוף העונה החמישית נולדו לו ולאניטה בן בכור.
אניטה לייבוביץ'-עובדיה (מיכל גבריאלוב) (עונה 4–5): בתו של מנדל הרומני. עצבנית וחסרת רחמים. יוצאת עם פרדי ובסוף העונה הרביעית מתחתנת איתו. בעונה החמישית צוין שהיא עברה לגור אצלם לאחר החתונה. בסוף העונה החמישית נולד בנה הבכור חבקוק.
מנדל לייבוביץ (יוסי וידר) (עונה 4–5): שומר בית הספר "אריאל", רגוע ושלו יחסית לביתו. אביה של אניטה. אלמן. בעונה החמישית מתחיל פרק ב' בחייו, בפרק אחר באותה עונה מתגלה שהוא בעל ידע נרחב, ואף עובר השתלת כליה.
ארמון טוויטו (חיים זנאתי) (עונה 1): אחיה של רשל, שהתחפש לבחור עשיר ממונטריאול, אך למעשה הוא עובד ניקיון פשוט בסופרמרקט.
חבקוק עובדיה (עונה 5): בנם של פרדי ואניטה שנולד בסוף העונה החמישית, נקרא על שם ספר חבקוק שפרדי נשבע בו.
דמויות > משפחת כהן ופינטו

ישראל כהן (יעקב כהן) (עונה 1): הרב של בית הכנסת "שערי תשובה". מרבה לדאוג למעשר לבית הכנסת. כאשר באים לנשק את ידו הוא מבריח אותה במהירות. בפרק הראשון של העונה השנייה מקבל שבץ מוחי ומשפחתו עוברת לתל אביב. לדירתו נכנס רבי מאיר אוחנה וילדיו חנה ומורדי.
מזל (פלורה סעדה) (עונה 1): אשתו של הרב כהן. יושבת עם ליליאן ורשל בפרלמנט ריכולין. עוברת בתחילת העונה השנייה לתל אביב.
יצחק (יאיר שטרן) (עונה 1): בנם של מזל ושל הרב כהן, חולה אסתמה, וממחלתו בא כינויו. בגלל מחלתו אסור לו לצחוק.
אורלי פינטו (יסמין קולודרו) (עונה 1): ביתם של מזל ושל הרב כהן. מתקשה ללדת עקב מחלת הסוכרת בה היא לוקה. נשואה לעקיבא פינטו.
עקיבא פינטו (עונה 1): בעלה של אורלי, שמשתמט מצה"ל.
דמויות > משפחת חונדיאשווילי ויושבייב

ממוקה חונדיאשווילי (גרא סנדלר): בעל חנות מכולת שכונתית, ובנו של שליקו. בעל מזג חם וחשיבה ברמה נמוכה. ויטלי כופה עליו חתונה עם בתו ארזו שילדה לו את ויצ'ליקו (הלחם השמות ויטלי ושליקו). מקלל אנשים בקריאה "כלב בן כלב", שר שירים ישראלים תוך עיוות מילותיהם וגם נשבע רבות בסבתו מיזולדה. נוהג להגיד "תבוא מחר בעוד יומיים" ונותן אחריו הסבר לא מספק.
שליקו חונדיאשווילי (רומן שמחייב) (עונות 1–2): אביו של ממוקה ואחיה הגדול של אירמה והבעלים של חנות המכולת השכונתית, בה הוא מוכר יחד עם בנו. (הדמות לא משתתפת בעונה השלישית בעקבות רצח רומן שמחייב, שגילם אותה, בינואר 2015. היעדרותו הוסברה בסדרה בכך שהגשים חלום ופתח חנות תכשיטים בבלגיה. הפרק הראשון של העונה השנייה הוקדש לזכרו).
ויטאלי יושבייב (חי דוידוב): עולה חדש מהקווקז, שמרן. בעל אופי כעסני ואלים. חבר טוב מאוד של משפחת אסייג. בעונה 3 מצטרף לממוקה לעבודה במכולת והשניים רבים תוך ניהול המקום, מאיים על אנשים תוך כדי הנפת היד על פניו ומציע לכולם משקאות אלכוהול שהוא מכין בעצמו.
פרידה יושבייב (סיוון אטנר): אשתו של ויטלי ואמא של ארזו. עולה חדשה מהקווקז, רגועה ונחמדה יותר מבעלה. ובדומה לו מדברת בעברית משובשת.
ארזו יושבייב-חונדיאשווילי (נטלי אליעזרוב): בתם של ויטלי ופרידה, שעלתה עמם מהקווקז. נישאה בסוף העונה הראשונה לממוקה ויולדת לו את ויצ'ליקו.
ויצ'ליקו חונדיאשווילי (עונות 3–5): הבן התינוק של ארזו וממוקה שנולד בסוף העונה השנייה. ויטלי מאוד אוהב אותו. שמו נבחר כפשרה בין סביו - השם הוא הלחם בסיסים של ויטלי ושליקו. בעונה הרביעית חוגג יום הולדת שלוש.
אירמה חונדיאשווילי (ענבל גלאם) (עונות 2–5): אחותו הקטנה של שליקו בתה של מיזולדה ודודה של ממוקה. שמנה ועצבנית. עובדת ב"בית העוגה" של פיטוסי ובעבר במכולת של ממוקה עד שפוטרה. בעונה הרביעית חוזרת לעבוד בבית העוגה של פיטוסי ומתאהבת בו, אך הוא אינו נענה לחיזוריה. בעונה החמישית מכשפת את פיטוסי, בעזרת מרדוש, אשר מתאהב בה בעקבותיו, ובהמשך מתארסת לו.
מיזולדה חונדיאשוולי (נינה בקייבה): סבתו של ממוקה ואימם של שליקו ואירמה. ממוקה מחזיק תמונה שלה ליד הקופה ונוהג לנקות אותה בכל פעם שהוא מזכיר את שמה. אישה חולה וזקנה מאוד. בעונה החמישית היא נפטרה.
חנוכה יושבייב (יהורם ביטון) (עונות 1–2): בנו של ויטלי. לא מדבר הרבה אך דובר עברית רהוטה בהשוואה למשפחה.
נוגזר חונדיאשוולי (אייל אנדור קורן) (עונות 2–3): אחיו הקטן של שליקו, מורה לספורט, אחראי משמעת בבית ספר "אריאל" וסגנה של ברכה המנהלת. נוטה להעניש את תלמידיו בעמידה לכיוון השמש, "פרצוף לשמש".
דמויות > משפחת חלבי

יהושע 'שוקי' חלבי (הרצל טובי): העבריין השכונתי והמסוכן והבעלים של הכבלים הפיראטיים בשכונה. בעל מזג חם. היחידים שהוא מכבד ומעריך הם פרוספר וליליאן אסייג. המשטרה מנסה לתפוס אותו אך תושבי השכונה מפחדים "להלשין" עליו. בעונה הרביעית חזר בתשובה והפסיק להיות עבריין, אך עדיין בעסקי הכבלים הפיראטיים. בעונה השנייה נשפט לשנתיים מאסר, אך שוחרר כעבור זמן קצר לאור חנינה של נשיא המדינה חיים הרצוג, לאסירים שנשפטו לזמן קצר.
חיה חלבי (פולי סלונים): אשתו של שוקי חלבי. חמת מזג. בעונה השלישית נכנסת להריון. במהלך העונה הרביעית נאלצת להיות בשמירת הריון בהוראת הרופא ובסוף העונה הרביעית יולדת בן בלידת בית.
ששי חלבי (גיא נטף/שחר פרחי): בן 12 בתחילת הסדרה. בנם של שוקי וחיה. הרבה יותר נחמד וחברותי מהוריו, מנסה להתנער מתווית הפושע שהודבקה לו בגלל אביו ולא מוצלח בשום דבר. בעונה החמישית החל לנגן במערכת תופים.
אושרית בוהדנה (דלית זריהן) (עונה 3): אחייניתו של שוקי חלבי הנוטה להשגיח עליה. שלום יצא איתה ובהמשך היא נבחרה לתחרות מלכת היופי, לטובת אטארי עבור ששי.
דמויות > משפחת אוחנה ושוקרון

מרסל אוחנה (אריק משעלי): ספר שכונתי, עשיר, קמצן וחלקלק, נוהג לרכל ולהלשין רבות, יריבו המושבע של פרוספר אסייג ומנסה להכשיל אותו כל הזמן, ללא הצלחה. מגדיר עצמו כספר הטוב ביותר בטירה אף על פי היותו הספר היחיד בטירה, נשוי למרים. משכיר דירות רבות.
מאיר אוחנה (מוטי בן ישי) (עונות 2–5): אחיו של מרסל ואביהם של מורדי וחנה, אשר גרים עמו בבית למרות גילם המבוגר. מכונה "רבי מאיר". בקיא בהלכה ובסרטי פעולה. אדם חולני.
מורדי (מרדכי) "אבועגלה" אוחנה (שלומי קוריאט) (עונות 2–5): בן 40 בעונה השנייה. בנו הרווק של רבי מאיר. טיפוס תמהוני, נשי ומוחצן, אשר נוטה להתעמר, לאיים ולקלל הרבה. בתחילה לא היה יוצא מהבית עקב אירוע טראומטי. בעקבות טיפול שקיבל ממרדוש, אזר אומץ לצאת מביתו. הפעיל אוטו גלידה ודוכן ממתקים עם פרדי פלאברה. שונא את אחותו חנה.
חנה "פינצטה" אוחנה (אירית דקל, עונה 2 / שיפי אלוני, עונות 3–5): בת 35 בעונה השנייה. הבת הממורמרת של רבי מאיר ואחותו של מורדי, מאיימת על אנשים בפינצטה שלה. בסוף העונה השנייה התארסה לשוקרון השיכור.
ימין "השיכור" שוקרון (אדמונד גיגי): אלכוהוליסט שמכור קשות לערק, עד העונה השלישית היה מסתובב בשכונה בלי בית. ומאז מאורס לחנה ומתגורר בביתה, ונוהג לומר: "רק אני קובע פה". בעונה הרביעית נבחר בטעות ללהקת "הצברים" במקום שלום, כאשר רדף אחרי שלום עד לבמה כי גנב לו ערק ושר על הבמה בעת שהיה שיכור, למרות רצונו של עקיבא ששלום ייבחר.
גדי אוחנה (אילן בליטי, עונות 2–3 \ דורון אדמוני, עונות 4–5): בנו של מרסל, בן 15. בעונה הרביעית אביו קנה לו מחשב מסוג קומודור 64 במתנה, אך המחשב נגנב עוד בטרם זכה גדי להשתמש בו, באחד הפרקים נכנס למאסר כאשר מרסל הלשין עליו כי גנב לו כסף.
דמויות > משפחת גבאי

אהרון גבאי (אילן בליטי): אביו של דדה בית הכנסת "שערי תשובה" וסולד מהתנהגותו העבריינית של בנו. בסוף הסדרה מוכר את דירתו.
דדה גבאי (צחי חזן): בנו של אהרון גבאי. עבריין שעובד עם חלבי. חברו של דודו, שלום, מני ופרדי "פלאברה". נודע כ"הפורץ הטוב ביותר בטירה".
דמויות > משפחת קורקוס

הרב חנניה קורקוס (יאיר פורטל) (עונה 3–5): רב חמדן המחפש דרכים משונות לקבל כסף מהצד. מחפש תפקיד ברבנות העיר. בעונה הרביעית גם הופך לשכנו של פרוספר. בעל ידע רב בכלכלה העולמית ובשערי הדולר.
רבקה קורקוס (לינור אברג'יל) (עונות 4–5): אשתו של הרב קורקוס המשמשת כבלנית ומדריכת כלות. אישה מפחידה המאיימת בפולסא דנורא לעיתים קרובות. מאיימת על כלות שמדריכה. קוללה במהלך העונה על ידי מרדוש מפני שהיא ניסתה לזמן רוחות כדי להרוג את מרדוש.
ללו קורקוס (ניר אסייג) (עונה 5): בנם הגדול של חנניה ורבקה. יצא בשאלה בעקבות הסרט "משפט הקופים" והספר "מוצא המינים" של צ'ארלס דרווין, לאחר מכן חזר בו. ניסה לשדוד את הבנק של אילנה מתוך מצוקה והחזיר את הכסף.
דמויות > משפחת בריהון

טמנו בריהון (ביינה גטהון) (עונות 3–5): אביהם של שרה ואברם ובעלה של מילאנו. מובטל. הוא ומשפחתו עלו לארץ במסגרת מבצע משה והשתכנו באתר קראוונים סמוך לטירת כרמל. בהמשך הופך לחברו של פרוספר. מכור לגירוד כרטיסי חיש גד.
שרה בריהון (אושרת אינגדשט) (עונה 3): בתם של טמנו ומילאנו ואחותו של אברהם. מתאהבת בשלום אך חוששת להמשיך את הקשר בשל פער התרבויות ותגובת משפחתה.
מילאנו בריהון (תהילה ישעיהו) (עונה 3) : רעייתו של טמנו ואימה של שרה ואבהרם, מתנגדת לקשר של שרה ושלום בשל פערי תרבות בין העדות.
אברהם בריהון (שמעון טמנו) (עונה 3): בנם של טמנו ומילאנו ואח של שרה. דומה בהתנהגותו לפרדי "פלאברה" ובהמשך הופך לחברו.
דמויות > משפחת טרטמן

גרישה טרטמן (אלכסנדר סנדרוביץ') (עונה 4): מתמטיקאי, שכן חדש העולה מאוקראינה, אביו של שירוזה ובעלה של נטליה. עובד כמנהל חשבונות במועצה הדתית בעירו.
נטליה טרטמן (אנג'לה שטיינגרט) (עונות 4–5): אשתו של גרישה ואמו של שירוזה. עולה חדשה מאוקראינה, מורה לפסנתר. בעונה החמישית הופכת להיות המורה לפיתוח הקול של מאיר.
שירוזה טרטמן (דניאל דמידוב) (עונה 4): בנם של גרישה ונטליה וחברם החדש של שלום ומני.
דמויות > משפחת פנסו

גבי פנסו (מוריס כהן) (עונות 1, 3-5): הבעלים של השוק בחיפה. עבריין אלים שמאיים לשרוף את כל העסקים שלא ישלמו לו את דמי החסות. עוזרו של פנסו נוהג להציג אותו כפופולרי מאוד בציבור עם המשפט: "זה פנסו מהשוק, כולם מכירים את פנסו מהשוק". בעונה הרביעית יוצא עם קלודין. בעונה החמישית קוקו לווה ממנו כסף לשיעורי הנהיגה של פרדי וליליאן לווה עבור הניתוח של פרוספר. וכמו כן, שלום עובד בדיסקוטק בבעלותו. ובהמשך העונה נכנס עם חלבי שותף בכבלים הפיראטים.
חגית פנסו (הדר עוזרי) (עונה 1): בתו של גבי פנסו ואחותו של ניסו. שלום יצא איתה.
ניסו פנסו (עונה 1): הבן של גבי פנסו ואח של חגית. גידי מכר לו אוטו שבקושי נוסע, אותו מכר בהמשך כ"אוטו מרופא".
דמויות > המשפחה של גליה

אהרל'ה (אסטבן גוטפריד) (עונה 4): אביה של גליה ונועם. לא מאמין באלוהים ולא מתפלל.
אמא של גליה (סנדרה שונוולד) (עונה 4) : אשתו של אהרל'ה ואמא של גליה ונועם.
גליה (ריף נאמן) (עונה 4–5): החברה החדשה של שלום מהקיבוץ. ביתו של אהרל'ה ואחותו של נועם. בהתחלה פרוספר וליליאן התנגדו לקשר בינה לבין שלום בגלל המראה החיצוני שלה, אך התחרטו כאשר ראו את טוב ליבה כשהיא מטפלת בקשישי הקיבוץ. בעלת כישרון ציור.
נועם (רתם שפרן) (עונות 4–5): בנו של אהרל'ה ואחיה של גליה. פרוספר עזר לו לחגוג בר מצווה דתית. בהמשך הוא מזמין את שלום ומני למדורת ל"ג בעומר.
דמויות > המשפחה של זאזא

זאזא (איציק גוריאלשווילי) (עונות 3–5): חלפן כספים וגבאי בית הכנסת הגרוזיני בטירת כרמל. מחליף כספים בצורה לא ישרה. בהמשך מקים להקה גרוזינית יחד עם בנו צוגה, שלום ונגן קלרינט נוסף.
זויה (עונות 3–4): אשתו של זאזא.
צוגה (מישל גוריאלשווילי) (עונות 4–5): בנו של זאזא וחבר בלהקה הגרוזינית שזאזא יסד. מרבה לריב עם אביו על שירת בתים בשירים במהלך החזרות.
מננה (עונה 4): בתם של זאזא וזויה. פרדי סבר שפרוספר שידך לו אותה בטעות.
צוגה (עונה 5): אבא של זאזה, ויטלי ניסה לשדך לו את מיזולדה.
דמויות > משפחת קרקורשווילי

אמזורי קרקורשווילי (גיא מיכאלי) (עונות 4–5): ראש המאפייה הגרוזינית מצור שלום המטיל את אימתו על כל הסובבים, בעיקר על ממוקה וויטלי. מזמין את הלהקה של זאזא לחתונת ביתו.
ננה קרקורשווילי (עונה 4): בתו של אמזורי. התארסה ודחתה את חתונתה עקב אשפוזו של אביה.
דטו קרקורשווילי (תמיר מאמיס) (עונה 5): בנו של אמזורי. שקמיסט שגובה מחיר יקר בבסיס של שלום עד שנתפס.
עלילה לפי שנים

עונה 1: 1983-1984
עונה 2: 1984–1985
עונה 3: 1986
עונה 4: 1987
עונה 5: 1988-1989
לאורך העונות של הסדרה, העלילה נגעה במגוון נושאים, אירועים, טרגדיות וטרנדים שהתקיימו בשנות ה-80 של המאה ה-20, כגון "מלחמת עפרה וירדנה", חטיפת קו 300, הערצה לזמר אדם, הערצה לזמר חיים משה, התאבדותו של זוהר ארגוב, הבחירות לכנסת בשנת 1984, משפט "איוון האיום", מבצע משה, האינפלציה בישראל, "זהו זה", אפליה ודעות קדומות, הקובייה ההונגרית ומכונת הסודה.
סרט קולנוע

עם הצלחת הסדרה; לקראת סוף ספטמבר 2019, הוכרז כי סרט קולנוע רשמי המבוסס על הסדרה מתוכנן לצאת לאקרנים במהלך קיץ 2020. אך קיומו של הסרט נתלה בגיוס כספים ותקציב שניתן מצד מעריצי הסדרה והקהל הרחב לאחר שיוצרי הסדרה בחרו לא לפנות לקרנות הקולנוע. דיווח זה אושר רשמית כאשר נפתח האתר הרשמי של הסרט, אשר נועד לגייס כספים דרך שימוש במרצ'נדייז וכרטיסים לבכורה ולסרט עצמו. הסרט בסופו של דבר הופק על ידי קרנות קולנוע, כאשר הוא נקרא "ההילולה" ומבוסס על סדרת ההמשך, "שנות ה-90". הסרט זכה להצלחה גדולה והביא לבתי הקולנוע למעלה מ-700 אלף צופים. בזכות הצלחתו צפוי לצאת לאקרנים המשכון לסרט בשם "ההילולה 2 - החתונה".
הערות שוליים

↑  ערן סויסה,'"`UNIQ--nowiki-00000002-QINU`"'סוף עידן: נפרדים מ"שנות ה-80", באתר ישראל היום, 22 ביוני 2020
↑  שלום אסייג: ״החלטנו להמשיך לעונה חדשה – ׳שנות ה-90׳״, באתר חדשות 13, 6 באוגוסט 2020
↑  יוצר "שנות השמונים": "פורש מכתיבת המשך הסדרה", באתר מעריב אונליין, 5 באוקטובר 2020
1 2  אבנר שביט‏, "זה יהיה אחד הסרטים הישראלים המצחיקים בכל הזמנים": "שנות ה-80" מגיע לקולנוע, באתר וואלה, 22 בספטמבר 2019
↑  בן בירון‏, שנות ה-80: גם בעונה הרביעית ברור לנו שזו לא קומדיה משובחת, באתר וואלה, 17 באוקטובר 2018
↑  שנות ה-80: הסרט - האתר הרשמי של סרט הקולנוע
7.  הצופה שצפה הכי הרבה פרקים בסדרה הוא איליי שם משפחה אנונימי
| 0 | 1 | 2 |
| --- | --- | --- |
| הקודם: | פרסי נבחרי השנה של פרוגי - הסדרה הקומית של השנה  2017-2018 | 2019: אחשלירוח |
נמרוד רחמימוב

צילום: רוני אלברט, המרכז הרפואי לגליל, נהריה
נמרוד צבי רחמימוב (נולד בשנת 1961) הוא רופא ישראלי, מנתח עמוד-שדרה, המכהן כמנהל מחלקה לאורתופדיה ויו"ר ועד הרופאים במרכז הרפואי לגליל בנהריה ושימש בעבר כיו"ר ארגון הרופאים עובדי המדינה בהסתדרות הרפואית בישראל.
ביוגרפיה

נמרוד רחמימוב נולד בתל אביב לרמי רחמימוב שהיה פרופסור לפיזיולוגיה וחתן פרס ישראל בחקר הרפואה ולחנה רחמימוב שהייתה פרופסור לביוכימיה באוניברסיטה העברית. לרחמימוב שתי אחיות: איריס רחמימוב שהיא פרופסור להיסטוריה באוניברסיטת תל אביב ומפעילות קהילת הטרנסג'נדרים בישראל, ותמי רחמימוב-הוניג שהיא עורכת דין ודיפלומטית במשרד החוץ ומומחית במשפט בין לאומי ובקרת נשק. רחמימוב נשוי לפרופסור רות רחמימוב שהיא רופאה מומחית בנפרולוגיה והשתלת כליות ואב לשלושה ילדים.
רחמימוב בוגר התיכון ליד האוניברסיטה בירושלים ושירת בחיל התותחנים וחיל הרפואה בדרגת רב-סרן. לאחר שירותו הסדיר למד רפואה בבית הספר לרפואה של האוניברסיטה העברית והדסה בירושלים והתמחה בכירורגיה אורתופדית במרכז הרפואי ע"ש חיים שיבא - תל השומר.
לרחמימוב אוסף גדול של לוחיות רישוי.
תפקידים ציבוריים

בעת לימודיו באוניברסיטה העברית שימש כיו"ר אגודת הסטודנטים לרפואה בירושלים ונשיא התאחדות הסטודנטים לרפואה בישראל בין השנים 1986 עד 1989.
בין השנים 2004 עד 2013 והחל משנת 2020 מכהן כיו"ר ועד הרופאים במרכז הרפואי לגליל בנהריה ובמקביל בשורה של תפקידים בארגון הרופאים עובדי המדינה (אר"מ) וההסתדרות הרפואית (הר"י).
רחמימוב נמנה עם החברים המייסדים של האיגוד הישראלי לעמוד שדרה, שימש בין השנים 2003 עד 2008 כמזכיר וגזבר האיגוד והחל משנת 2023 משמש כיו"ר האיגוד.
רחמימוב ידוע בעמדותיו הנוקשות כנגד שינויים הנתפשים בעיניו כפגיעה במעמד הרופאים. כך התנגד לניסיון נציבות שירות המדינה לבצע הערכות תקופתיות לרופאים ולהגביל את הפרקטיקה הפרטית על ידי התקפה אישית ומתוקשרת על נציב שירות המדינה, וכשמנכ"ל משרד הבריאות ניסה למנוע מעבר רופאים בין בתי חולים כינה את התנהגותו "בריונית".
בזמן שביתת הרופאים בשנת 2011 כיהן כסגן יו"ר ההסתדרות הרפואית והיה ממובילי מאבק הרופאים. מבין הישגיו במאבק זה נמנים ההטבות הרבות שהושגו לרופאי הפריפריה אותם ייצג, ועל כישלונותיו הנהגת שעון הנוכחות לרופאים אליו התנגד בחריפות. בעקבות הסכם 2011 נוצר קרע ויריבות קשה בין רחמימוב לליאוניד אידלמן יו"ר ההסתדרות הרפואית. רחמימוב חבר לרופאי ארגון רופאי בתי החולים (ארב"ל) ובתמיכתם זכה בהתמודדות על ראשות אר"מ בשנת 2013, אולם אנשיו הפסידו בבחירות לראשות ההסתדרות הרפואית עצמה, מה שאיפשר לאידלמן למנות את תומכיו לתפקידי מפתח רבים בהסתדרות הרפואית. אר"מ בראשותו של רחמימוב לא הצליחו לשנות את תוצאות הבחירות בתביעה שהוגשה לבית המשפט המחוזי בתל אביב ואף לא בערעור לבית המשפט העליון.
תוצאות בחירות 2013 גרמו להעמקת הקרע בין ארגוני ההסתדרות הרפואית וגם בין אידלמן לרחמימוב באופן אישי. כך, כאשר רחמימוב קבל לנציב קבילות השופטים כנגד שופט בית המשפט העליון מני מזוז שטען ש"הניהול הוא עקב אכילס של הרפואה בישראל" כינה אידלמן את המהלך "תקיעת סכין בגב הר"י וכל הרופאים". כאשר אידלמן ניסה לחתום על הסכם לקציבת כהונת מנהלי המחלקות בבתי החולים הממשלתיים, טירפד רחמימוב את ההסכם והצהיר ש"אידלמן הביא את הרופאים לנקודת שפל היסטורית".
במשבר התפטרות רופאי המחלקה ההמטו-אונקולוגית בהדסה, צידד רחמימוב בעמדתם ופנה לשר הבריאות יעקב ליצמן לאפשר פתיחת מחלקה בבית החולים שערי צדק, בניגוד לעמדת אידלמן וההסתדרות הרפואית באותה העת.
בתקופת כהונתו חתם אר"מ על הסכם עם קופת חולים מאוחדת המאפשר לכל רופא חבר ארגון לקבל התחייבות כספית לכל טיפול או בדיקה בכל בית חולים ממשלתי. כנגד ההסכם התעוררה ביקורת רבה בטענה שמפלה לטובה את הרופאים על פני מבוטחים אחרים,אך רחמימוב שכנע את שר הבריאות יעקב ליצמן לאשרו ואף להרחיבו חרף התנגדות סמנכ"לית משרד הבריאות עצמו.
בין שינויים שהכניס רחמימוב בארגון רופאי המדינה, היה בחירת היו"ר על ידי הצבעה ישירה אינטרנטית של כלל חברי הארגון, במקום בחירה בוועידה על ידי צירי הוועדים המקומיים. בבחירות הישירות הראשונות שהתקיימו בינואר 2018, הפסיד רחמימוב בשיטה החדשה שהוא עצמו הנהיג.
הערות שוליים

↑  מיכאלה חזני,'"`UNIQ--nowiki-00000000-QINU`"'הדוקטור של לוחיות הרישוי, באתר ynet, 20 בנובמבר 2020
↑  ISS, ISRAEL SPINE SOCIETY (באנגלית)
↑  '"`UNIQ--nowiki-00000006-QINU`"'רוני לינדר,'"`UNIQ--nowiki-00000007-QINU`"'רופאים נגד הרפורמות שמתכנן נציב שירות המדינה: "הוא מתיר את דמנו", באתר TheMarker‏, 29 באוקטובר 2014
↑  שי ניב,'"`UNIQ--nowiki-00000009-QINU`"'‏גורמים במע' הבריאות: המדינה הרימה ידיים על הערכת רופאים, באתר גלובס, 16 בדצמבר 2015
↑  יואב אבן,'"`UNIQ--nowiki-0000000B-QINU`"'‏פרופ' גמזו לבתי החולים: "לא לקבל רופאים מהדסה", באתר ‏מאקו‏, 18 בפברואר 2014
↑  ירון קלנר,'"`UNIQ--nowiki-0000000D-QINU`"'הר"י הפסידה בבחירות לארגון רופאי המדינה, באתר ynet, 23 בינואר 2014
↑  '"`UNIQ--nowiki-0000000F-QINU`"'רוני לינדר,'"`UNIQ--nowiki-00000010-QINU`"'"לתקוע סכין בגב": מלחמת הרופאים - ואיך קשור לזה שופט בית המשפט העליון?, באתר TheMarker‏, 15 בדצמבר 2016
↑  '"`UNIQ--nowiki-00000012-QINU`"'רוני לינדר,'"`UNIQ--nowiki-00000013-QINU`"'קץ לכהונות האינסופיות בבתי החולים: מנהלים יוחלפו אחרי 12 שנה, באתר TheMarker‏, 8 במאי 2016
↑  ארגון הרופאים לצד המתפטרים: "להקים מחלקת ילדים בשערי צדק", באתר כיכר השבת, 25 ביוני 2017
↑  ספי קרופסקי,'"`UNIQ--nowiki-00000016-QINU`"'משרד הבריאות אסר, מאוחדת ממשיכה לתת הטבות לרופאים, באתר כלכליסט, 1 בפברואר 2017
↑  '"`UNIQ--nowiki-00000018-QINU`"'רוני לינדר,'"`UNIQ--nowiki-00000019-QINU`"'"ליצמן גירש את הסמנכ"לית מהחדר בצעקות 'צאי החוצה'", באתר TheMarker‏, 2 במאי 2016
↑  '"`UNIQ--nowiki-0000001B-QINU`"'רוני לינדר,'"`UNIQ--nowiki-0000001C-QINU`"'מפנקים את הרופאים - על חשבון כל השאר, באתר TheMarker‏, 5 באפריל 2015
| --- | --- |
בקרת זהויות :  NLI: 987007395063805171  ORCID: 0000-0003-4712-0010  VIAF: 12155646234718212240   WorldCat (עם VIAF): 12155646234718212240
אירועי העימותים בגבול ישראל–רצועת עזה (2018–2021)

העימותים בגבול ישראל–רצועת עזה בשנים 2018 עד 2021 הם סדרה של עימותים בין ישראל לבין חמאס, הגורם השולט ברצועת עזה, והג'יהאד האסלאמי, העימותים כללו הפגנות המוניות ומהומות אלימות בגבול עם ישראל ושיגור בלוני תבערה לשטח ישראל. ישראל בצעה מספר סבבי תקיפות נגד מטרות ברצועה במאי. ובנובמבר 2019 קיימה מבצע בשם חגורה שחורה, ובמאי 2021 קיימה את מבצע שומר החומות.
אחד הכשלים המרכזיים שהובילו לטבח שבעה באוקטובר נגע לשחיקת הפרימטר הביטחוני לאורך גדר המערכת סביב רצועת עזה שהחלה באירועי העימותים בגבול ישראל–רצועת עזה (2018–2021)